# செ. புனிதஜோதி



**செ. புனிதஜோதி** (பிறப்பு: 9 நவம்பர் 1977) தமிழில் எழுதி வரும் கவிஞர், சிறுகதையாளர் மற்றும் மேடைப்பேச்சாளர் ஆவார். கவிதைகள், சிறுகதைகள், பயணக்கட்டுரைகள் உள்ளிட்ட பல்வேறு இலக்கிய வடிவங்களில் இயற்றி வருகிறார்.  

## பிறப்பு மற்றும் கல்வி
புனிதஜோதி, தமிழ்நாட்டின் தேனி மாவட்டம் ஆண்டிபட்டியில் ஆர். கே. சுப்புராஜ் மற்றும் சுப்புலட்சுமி தம்பதியினருக்கு 1977ஆம் ஆண்டு நவம்பர் 9ஆம் தேதி பிறந்தார். இவருக்கு மூன்று சகோதரிகள் மற்றும் இரண்டு சகோதரர்கள் உள்ளனர்.  

பள்ளிக்கல்வியை ஆண்டிபட்டியில் உள்ள C.S.I நடுநிலைப்பள்ளி மற்றும் அரசு உயர்நிலைப்பள்ளியில் முடித்தார். பின்னர் பெரியகுளம் அன்னப்பாக்கியம் கல்லூரி மற்றும் அண்ணா பல்கலைக்கழகத்தில் வரலாற்று துறையில் முதுகலைப் பட்டம் பெற்றார்.  

## தனி வாழ்க்கை
செ. புனிதஜோதி, சாத்தூரைச் சேர்ந்த உதவி செயற்பொறியாளர் செந்தில்குமாரை 1999ஆம் ஆண்டு ஆகஸ்ட் 22ஆம் தேதி திருமணம் செய்து கொண்டார். இவ்விணையருக்கு ரிதன் ஆதித் என்ற மகன் உள்ளார்.  

## இலக்கிய வாழ்க்கை
புனிதஜோதியின் முதல் கவிதைத் தொகுப்பு **சுப்புவின் கனா மகள்** 2000ஆம் ஆண்டு எழுதுக இயக்கத்தின் மூலம் வெளிவந்தது.  

அதனைத் தொடர்ந்து டிஸ்கவரி பதிப்பகத்தின் மூலம் வெளியானவை:  
- 2022 – **நிழல்களின் இதயம்** (கவிதைத் தொகுப்பு)
- 2023 – **மௌனக்கூத்து** (கவிதைத் தொகுப்பு)
- 2024 – **வைகை கண்ட நயாகரா** (பயணக்கட்டுரை)

இவரது படைப்புகள் பல்வேறு தமிழ் இலக்கிய இதழ்களில் இடம்பெற்றுள்ளன. அவை:  
*காலச்சுவடு, ஆனந்தவிகடன், கணையாழி, தாமரை, பேசும் சக்தி, அமுதசுரபி, கதிர்ஸ், தகவு, கவிதை உறவு, மக்கள்மனம், இளவரசி, கொலுசு, நவீன விருட்சம், நால்வர், அகவல், உரத்தசிந்தனை, வளரி, மகாகவி, பூபாளம், காற்றுவெளி, வாசகர் சாலை, படைப்புக் கல்வெட்டு, கல்வெட்டு பேசுகிறது, வல்லினச் சிறகுகள், மக்கள்வெளிச்சம், வணக்கம் மும்பை, ஸ்ரீலங்கா மற்றும் வட அமெரிக்காவின் கொக்கரக்கோ* உள்ளிட்டவை.  

### இலக்கிய பாதிப்புகள்
பாரதி, பாரதிதாசன், தமிழன்பன், ஏர்வாடி இராதாகிருஷ்ணன், பழநிபாரதி, பெருமாள் முருகன், தி. ஜானகிராமன், மௌனி, கு. அழகிரிசாமி, வண்ணதாசன், அம்பை, சூடாமணி, ஜெயமோகன் ஆகியோரின் படைப்புகள் புனிதஜோதியின் இலக்கியக் கண்ணோட்டத்தில் தாக்கத்தை ஏற்படுத்தியுள்ளன.  

## மேடைப்பேச்சு
பள்ளி பருவத்திலேயே மேடைப்பேச்சுகளில் ஈடுபட்டு மாநில அளவிலான பேச்சுப் போட்டிகளில் முதல் பரிசுகளைப் பெற்றுள்ளார். முன்னாள் அமைச்சர் சேடப்பட்டி முத்தையா, கவிஞர் வைரமுத்து, மாநிலங்களவையினர் செல்வேந்திரன் உள்ளிட்ட பலர் கையால் பரிசுகள் பெற்றுள்ளார்.  

  - முக்கிய நிகழ்வுகள்**:
- "இளங்குயில்கள்" மாத இதழில் தொடராக கவிதைகள்
- SRM தமிழ்பேராயம், வெலிங்டன் கல்லூரி உள்ளிட்ட பல்வேறு கல்வி நிறுவனங்களில் உரையாற்றல்
- பேராசிரியர் பர்வீன் சுல்தானா தலைமையிலான "கவிக்கோ ஹைகூ" நிகழ்வை தொகுத்து வழங்கல்
- பொதுகை, மக்கள், வேந்தர், தமிழன், விஜய் டிவி (நீயா நானா) உள்ளிட்ட தொலைக்காட்சிகளில் கவியரங்கம், பட்டிமன்ற நிகழ்ச்சிகளில் பங்கேற்பு

## விருதுகள்
- தமிழன்பன் 80 விருது
- கவிவொலி விருது
- பாரதிமணி விருது
- கவிமுரசு விருது
- எழுச்சிமுரசு விருது
- கவியுலக்காரிகை விருது
- இலக்கியச் செம்மல் விருது
- சொல்லறிவி விருது
- சுரதா விருது
- கண்ணதாசன் விருது
- பாரதிபாவரசு விருது
- படைப்பு விருது
- தமிழ்சுடர் விருது
- நிமிர் கவிமழை விருது
- கவிதை உறவு வழங்கிய கவிச்செல்வம் விருது
- கலைஞர் விருது
- அசோகமித்திரன் நினைவு படைப்பூக்க விருது (சுப்புவின் கனா மகள்)
- சௌமா விருது, பொதிகை மின்னல் விருது (மௌனக்கூத்து)

## நூல் பட்டியல்
### கவிதைத் தொகுப்புகள்
1. சுப்புவின் கனா மகள்
1. நிழல்களின் இதயம்
1. மௌனக்கூத்து

### பயணக்கட்டுரை
1. வைகை கண்ட நயாகரா

### சிறுகதைகள்
- பல்வேறு தொகுப்பு நூல்களில் சிறுகதைகள் வெளியாகியுள்ளன.

## இணைய இணைப்புகள்

- வாசகர் சாலை (உப்பேஸ்வரி)
- Saravanamanika Vasagam – வைகை கண்ட நயாகரா
- Daily Navinavirutcham – தினசரி இணைய இதழ்
- வைகை கண்ட நயாகரா – நூல் விமர்சனம்